Brits is 'n dorp in die Noordwesprovinsie van Suid-Afrika. Brits is op 25 Mei 1924 op die plaas Roodekopjes gestig en na die eienaar Johannes Nicolaas Brits genoem. Die Krokodilrivier vloei net wes van die dorp verby. Die ontwikkeling van die dorp het 'n groot hupstoot gekry toe die Hartbeespoortdam in 1924 gebou is in die Krokodilrivier suid van die dorp. Gewasse soos tabak, koring, sitrusvrugte, lusern, groente en selfs tafeldruiwe word verbou onder besproeiing. Noord van die dorp vloei die rivier in die Rooikoppiesdam in. Graniet, platinum, chroom en magnetiet word in die omgewing gemyn. Gereformeerde kerk Brits Gereformeerde kerk Brits-Wes Lys van dorpe in Suid-Afrika Som van die hoofplekke Brits en Oukasie Sensus 2011. B.P.J. Erasmus. Op Pad in Suid-Afrika. 1995. p. 208. ISBN 1-86842-026-4 (en) Hoe Brits ontstaan het